**Zaključek natečaja Slovenskega naroda sin**

Z učenci smo pri interesni dejavnosti ustvarjalno pisanje razmišljali o tem, kdo vse je pomemben slovenskega naroda sin. Društvo generala Maistra Zasavje je namreč razpisalo 10. nagradni likovni in literarni natečaj z omenjenim naslovom. Spomnili smo se Kekca, Jurija Kozjaka, Prešerna pa tudi na Zvitorepca in Ognjena iz Karlovškove knjige, ki so jo učenci brali letošnje šolsko leto za Cankarjevo tekmovanje, nismo pozabili. Za sodelovanje so se odločile štiri učenke in o slovenskem junaku razmišljale v verzih.

Ta teden smo izvedeli veselo novico, da je med nagrajenci natečaja tudi šestošolka Nika Martinčič, ki si je kot pomembnega Slovenca izbrala Franceta Prešerna in po njegovem vzoru skovala pesem.

Vsem sodelujočim pohvala za sodelovanje, Niki pa iskrene čestitke!

Mentorica Darja Murn

**France Prešeren**

Črni skodrani lasje in modra glava,

ponosna nanj je vsa država.

V Vrbi na Gorenjskem je živel,

tam užival, pisal pesmi in jih pel.

Bil je tretji otrok v družini

in fant edini.

Za pravnika se je izučil,

a pri tem kaj dober ni bil.

Zato odločil se je, da pesnik bo postal,

z njim se strinjam, saj dobro je izbral.

Pisal pesmi je odlične,

predvsem za gospodične mične.

Bil prijazen je gospod,

žepe polne je imel dobrot.

Otroke zelo rad je imel,

jim pomagal pri učenju in fige delil.

Doktor Fig so ga klicali

in se z njim igrali.

France Prešeren slovenski je junak,

želim, da njegove pesmi rad imel bi prav vsak.

Nika Martinčič, 6.a